મા. સાંસદશ્રી વિનોદભાઇ ચાવડા, મા. ધારાસભ્ય શ્રી તારાચંદભાઈ છેડા, ગાયકશ્રી ઓસામણભાઈ મીર, નિશાબેન કાપડિયા તથા નિગમભાઇ ઉપાધ્યાયના શુભેચ્છા સંદેશાઓ પ્રાપ્ત થયા હતા. સિદ્ધિપ્રાપ્ત તાલીમાર્થીઓ ખીમજીભાઇ કાપડી, ભગવતી સેંઘાણી, પ્રથમ શાહ, હેતલ વૈષ્ણવ, બિંદિયા રાજપરા, વૈશાલી ઠક્કરને મોમેન્ટો અને સન્માનપત્ર અર્પણ કરી સન્માનીત કર્યા હતા. માધાપરના પુનાભાઇ જંગીયાએ વિસરાતું જતું કચ્છી વાદ્ય મોરચંગ વગાડી સૌને મંત્રમુગ્ધ કર્યા. કાર્યક્રમનું સ્વાગત પ્રવચન મહિલા મંડળના પ્રમુખ શ્રીમતી પુષ્પાબેન વૈદ્યએ કરેલ, જ્યારે સંસ્થાની પ્રવુત્તિઓની ઝલક શ્રીમતી જયશ્રીબેન ઠક્કરે આપેલ.